ઇસ્લામિક લોમાં પીએચડી થયેલા આ વિદ્વાનને આવકારવા બુધવારે સવારથી જ બિરાદરોમાં અનોખો ઉત્સાહ જોવા મળ્યો હતો. કાર્યક્રમની મંજૂરી મળવા અંગેની કસ્મકસ ભરી પ્રક્રિયા સવારે અગિયાર વાગ્યા સુધી પુરી થઇ જતાં અસ્મનજશનું જે વાતાવરણ હતું તે સાફ થઇ ગયું હતું. સાંજે પાંચ વાગ્યાથી જ મુસ્લિમ બિરાદરોના ટોળે ટોળાં વાહનો મારફતે એરપોર્ટ રોડ ઉપર આવેલા કેનસન મોટરના મેદાન તરફ જતા નજરે પડ્યાં હતાં. હોળીના તહેવાર નિમિતે જાહેર ખિતાબના આ મોટા કાર્યક્રમને પગલે પોલીસ પણ જાણે કે કોઇ જોખમ ઉઠાવા ન માગતી હોય તે રીતે ખિતાબના સ્થળ ઉપરાંત સમગ્ર ભુજમાં ચાંપતો બંદોબસ્ત ગોઠવી દેવામાં આવ્યો હતો.